8.11.2000 De Europæiske Fællesskabers Tidende L 282/1 ] (Retsakter hvis offentliggørelse er obligatorisk) RÅDETS FORORDNING (EF) Nr. 2448/2000 af 7. november 2000 om åbning og forvaltning af et autonomt fællesskabstoldkontingent for visse fiskerivarer RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 26, under henvisning til forslag fra Kommissionen, og ud fra følgende betragtninger: (1) — Fællesskabets forsyning med visse fiskerivarer er i øjeblikket afhængig af indførsler fra tredjelande. Det er i Fællesskabets interesse helt eller delvis at suspendere toldsatserne for de pågældende varer inden for fælles- skabstoldkontingenter af passende størrelser. For ikke at skade mulighederne for at udvikle produktionen af disse varer i Fællesskabet, samtidig med at der sikres forar- bejdningsindustrien tilstrækkelige forsyninger, bør der åbnes toldkontingenter med varierende satser afhængigt af de forskellige varers følsomhed på fællesskabsmar- kedet. (2) — Der bør navnlig skabes sikkerhed for, at alle Fællesska- bets importører har lige og vedvarende adgang til nævnte kontingenter og for, at de for disse kontingenter fastsatte satser ved enhver indførsel af de pågældende varer kan anvendes uafbrudt i samtlige medlemsstater, indtil kontingenterne er opbrugt. (3) — Det påhviler Fællesskabet at åbne autonome toldkontin- genter. For at sikre en effektiv fællesskabsforvaltning af disse kontingenter er der intet til hinder for at tillade medlemsstaterne at trække de mængder på kontingent- mængderne, der svarer til deres faktiske indførsler. Denne form for forvaltning kræver dog et snævert samarbejde mellem medlemsstaterne og Kommissionen, som især skal kunne følge udnyttelsesgraden af de samlede kontingenter og holde medlemsstaterne under- rettet herom. (4) — Kommissionens forordning (EØF) nr. 2454/93 af 2. juli 1993 om gennemførelsesbestemmelser til Rådets forord- ning (FØF) nr. 2913/92 om indførelse af en EF-toldko- deks (!), har kodificeret forvaltningsreglerne for toldkon- tingenter bestemt til anvendelse i kronologisk række- følge efter datoerne på toldangivelserne. (5) — Efter en undersøgelse af forsyningssituationen på fælles- skabsmarkedet vedrørende tropiske rejer med oprindelse i Syd- og Mellemamerika (rejer af slægten Penaeus, bortset fra arterne Penaeus monodon og Penaeus japo- nicus) viser det sig, bl.a. som følge af sygdommen »den hvide plet«, som har ramt denne rejeart, at forsyningsbe- hovene i forarbejdningsindustrien midlertidigt ikke længere er tilstrækkelig dækket. Der bør derfor åbnes et autonomt toldkontingent for en begrænset periode og en begrænset mængde — UDSTEDT FØLGENDE FORORDNING: Artikel 1 1. —Toldsatsen ved indførsel af den vare, som er opført i bilaget, suspenderes til det niveau i den periode og inden for det fællesskabstoldkontingent, som er fastsat for denne vare. 2. —Indførsler af den pågældende vare er kun omfattet af det i stk. 1 nævnte kontingent, hvis den pris franko grænse, som medlemsstaterne har fastsat i henhold til artikel 22 i Rådets forordning (FØF) nr. 3759/92 af 17. december 1992 om den fælles markedsordning for fiskerivarer og akvakulturpro- dukter (?), mindst er lig med den referencepris, som Fælles- skabet har fastsat eller skal fastsætte for den pågældende vare eller varekategori. (1) EFT L 253 af 11.10.1993, s. 1. Forordningen er senest ændret ved Kommissionens forordning (EF) nr. 1602/2000 (EFT L 188 af 26.7.2000, s. 1). () EFT L 388 af 31.12.1992, s. 1. Forordningen er senest ændret ved forordning (EF) nr. 3318/94 (EFT L 350 af 31.12.1994, s. 15).